Ombordansvarlig

Ombordansvarlig er i Norge en funksjon som et medlem av besetningen i et jernbanetog innehar. Den som er ombordansvarlig skal blant annet ivareta passasjerenes sikkerhet ved av- og påstigning, om bord i toget og ved evakuering. I persontog skal det alltid være en ombordansvarlig i tillegg til lokomotivføreren.

Funksjonen ivaretas av en av konduktørene i Vys tog, mens hos Flytoget AS er det en togvert som er ombordansvarlig.

Den ombordansvarlige kan identifiseres ved at han/hun bærer blått luebånd i uniformsluen. Ombordansvarlig på Flytoget bruker ikke lue. De har i stedet blått kjennetegn på uniformen.

 Referanser 

Kategori:Jernbaneyrker